Document ID: /roh_data/filtered/fineweb-2-filterrobots_roh.jsonl.gz/24165

In pledader dal militar israelian ha confermà ch'il giuvenil haja bittà rauba ardenta cunter in post da l'armada israeliana. In schuldà haja reagì sin l'attatga e sajettà.
Il venderdi avevan colonists israelians supponids dà fieu ad ina chasa d'ina famiglia palestinaisa datiers da la citad Nablus ed uschia mazzà in uffant pitschen.
Palestinais pretendan che l’ONU duai agir
|L'uffizi d'autonomia palestinais vul ch'il cussegl da segirezza da l'ONU s'occupeschia cun l'attentat d'incendi sin la famiglia palestinaisa en la Cisjordania. Il cussegl da segirezza duai agir cun ina resoluziun cunter ils acts criminals dals colonists israelians.|
Il secretari general da l'ONU, Ban Ki-Moon, aveva gia crititgà quest'attatga ed er la regenza israeliana ha condemnà l'attentat ed empermess inquisiziuns extendidas.
RR novitads 09:00